המונח "מדליה" מפנה לכאן. אם הכוונה למשמעות אחרת, ראו מדליה (פירושונים).
מדליה ניתנת לרוב כאות על הישג למשל למנצחים בתחרות ספורט
**מדליה** היא יצירה אמנותית, לרוב בצורת לוחית מתכת עגולה. לעיתים המדליה ניתנת כהוקרה או לציון הישגים ואירועים למשל למנצחים בתחרות ספורט.

היסטוריה
--------

הקיסר הרומי אוגוסטוס הרבה לטבוע מטבעות מתכת ועליהם דיוקנו, ונראה שהוא היה הראשון שהעניק מדליות לנושאי משרה בכירים ברומא. בצדן האחד של המדליות נטבע דיוקנו או דיוקן אחד ממקורביו, ובצדן האחר - תיאור של אירוע חשוב.

בימי הביניים נפסק הנוהג של הענקת מדליות. בתקופת הרנסאנס התחדשה טביעת המדליות באירופה בבורגונדיה שבצרפת בראשית המאה החמש עשרה. באותה עת נודע במדליות שלו הצייר והֶחרט האיטלקי אנטוניו פיזנלו. אמנות טביעת המטבעות שעליהם דיוקנאות התפתחה באירופה מאז ועד למאה התשע עשרה.

מדליות מונפקות, לרוב ממתכת, מכסף ומזהב, אך גם ממתכות אחרות, כגון: ברונזה, ניקל ונחושת. הן מונפקות בסדרות, המוצעות בדרך כלל למכירה לציבור הרחב. המדליות מציינות אירועים, אישים או הישגים מיוחדים, וכיום מתעניינים בהן גם חוקרי אמנות, היסטוריונים וגם אספנים.

סוגי המדליות
------------

בנומיסמטיקה מקובל להבחין בסוגים שונים של מדליות:

* **מדליות הוקרה** מוענקות על ידי המדינה או ארגון עבור הישגים יוצאי דופן בתחום הספורט, צבא, מדע, תרבות וכקו.

* מדליית הזהב הצבאית (בריטניה)מדליית הזהב הצבאית (בריטניה)
* מדליית הרשות (נאט"ו)מדליית הרשות (נאט"ו)
* מדליה אולימפיתמדליה אולימפית

* **מדליות זיכרון** נוצרות לצורכי מכירה בעקבות אירוע ספציפי.

* 60 שנים לבנק יוון60 שנים לבנק יוון
* מאה שנים לסמל ארצות הבריתמאה שנים לסמל ארצות הברית
* 200 שנים לג'יימס קוק200 שנים לג'יימס קוק

* **מדליות מזכרת** נוצרות עבור מקום, תערוכה, מוזיאון ואו אתר היסטורי ובמדרך כלל נמכרות בחנות מזכרות במקום
* **מדליות דתיות** נוצרות לצרכים דתיים, בדרך כלל על ידי הכנסייה הקתולית
* **מדליות ארגוניות** נוצרות כאות חברות בארגון ספציפי.

* חברות בקאפה אומגה אפסילוןחברות בקאפה אומגה אפסילון
* חברות בסיגמה פיחברות בסיגמה פי

* **מדליות אמנותיות** נוצרות כחפץ אמנותי

* אמן איטלקי מהאה ה-15 - תמימות וחד קרןאמן איטלקי מהאה ה-15 - תמימות וחד קרן
* דנה קרינסקי, "החברים הטובים"דנה קרינסקי, "החברים הטובים"

* **מדליות דיוקן** נוצרות לכבוד אישיות ספציפית, היו מקובלות בתקופה טרום הצילום

* אנרי הרביעי, מלך צרפת ומארי דה מדיצ'יאנרי הרביעי, מלך צרפת ומארי דה מדיצ'י
* קארל עמנואל השלישי, מלך סרדיניהקארל עמנואל השלישי, מלך סרדיניה
* נפולאוןנפולאון

מדליות ועיטורים במדינת ישראל
----------------------------

מדינת ישראל מנפיקה מדליות רשמיות באמצעות החברה הישראלית למדליות ולמטבעות.

מדליות בספורט
-------------

הספורטאית ננסי ג'ונסון עם מדליית הזהב שלה
בתחרויות ספורט נהוגות שלוש מדליות:

* **מדליית זהב** (למעשה מדליית כסף מצופה זהב), לזוכה במקום הראשון.
* **מדליית כסף**, לזוכה במקום השני.
* **מדליית ארד**, לזוכה במקום השלישי (ובענפים מסוימים גם לרביעי).

במיוחד מוכרים מדליות במשחקים האולימפיים.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מדליות ועיטורים** |
| ויקישיתוף תמונות ומדיה בוויקישיתוף: **מדליה** |

* מדליה, באתר אנציקלופדיה בריטניקה (באנגלית)
* החברה הישראלית למדליות ולמטבעות, אתר הבית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560503705171
* BnF: cb12647595w (data)
* GND: 4038206-0
* HDS: 013667
* LCCN: sh85082807
* NARA: 10632203
* NDL: 00567554
* NKC: ph115253

 |